Abdul Qadir Gillani

Syed Abdul Qadir Gilani ( Urdu   ) ɗan siyasan Pakistan ne wanda ya kasance memba a Majalisar Dokokin Pakistan tun Fabrairun shekarar 2024 kuma a baya ya yi aiki a wannan matsayi daga Yuli 2012 zuwa 2013. A baya ya kasance memba na Majalisar Lardi na Punjab daga Yunin  na shekara ta 2008 zuwa Yuli 2012.

 Rayuwar farko da ilimi 
Ya sami digirinsa na farko na Laws (Hons) a shekarar 2003 daga Jami'ar Hertfordshire . 

 Sana'ar siyasa 
Ya tsaya takarar kujerar majalisar dokokin Pakistan daga mazaɓar NA-150 (Multan-III) a matsayin ɗan takarar jam'iyyar Pakistan Peoples Party (PPP) a babban Zaɓen Pakistan na shekarata 2008 amma bai yi nasara ba. Ya samu kuri'u 43,299 sannan kuma ya sha kaye a hannun Rana Mahmood-ul-Hassan . 

An Zaɓe shi ba tare da takara ba a Majalisar Lardin Punjab a matsayin ɗan takarar PPP daga Mazaɓar PP-295 (Rahimyar Khan-VIII) a watan Yuni 2008. 

An Zaɓe shi a matsayin ɗan majalisar wakilai ta ƙasa daga mazaɓar NA-151 (Multan-IV) a matsayin ɗan takarar jam'iyyar PPP a Zaɓen fidda gwani da aka gudanar a watan Yulin 2012. Ya samu kuri'u kimanin 64,628 sannan ya doke Shaukat Hayyat Khan Bosan

Ya tsaya takarar majalisar wakilai ta ƙasa daga mazaɓar NA-151 (Multan-IV) a matsayin dan takarar jam'iyyar PPP a babban Zaɓen Pakistan na 2013 amma bai yi nasara ba. Ya samu kuri'u 56,858 sannan ya sha kaye a hannun Sikandar Hayat Khan Bosan wanda ya samu kuri'u 96,632.

Ya tsaya takarar kujerar majalisar wakilai ta ƙasa daga NA-154 Multan-I a matsayin ɗan takarar jam'iyyar PPP a babban zaben Pakistan na 2018 amma bai yi nasara ba. Ya samu kuri'u 64,257 sannan ya rasa kujerar a hannun Malik Ahmed Hussain Dehar, Ɗan takarar Pakistan Tehreek-e-Insaf (PTI), wanda ya samu kuri'u 74,220. 

An sake zaɓen shi a Majalisar Dokoki ta ƙasa daga NA-152 Multan-V a matsayin ɗan takarar PPP a babban Zaɓen Pakistan na 2024 . Ya samu kuri'u 97,065 sannan ya doke Syed Javed Ali Shah, dan takarar jam'iyyar Pakistan Muslim League (N) (PML(N)). 

 Manazarta 

Rukuni:Haifaffun 1981
Rukuni:Rayayyun mutane